Årsberetning fra bestyrelsen i Storkreds Nordsjælland.

Udflugter og arrangementer:

Nytårskur i Dronningmølle d 08.01.23. Stor tilslutning efter godt forløb i forbindelse med FV 22. Vi fik valgt vores eget Nordsjællandske Folketingsmedlem Helene Liliendahl Brydensholt ind i Folketinget hvor hun gør det godt, både med sine mange ordførerskaber og som gruppeforperson.

Årsmøde d 18.03.23 med besøg af Franciska.

Besøg på Andelsgården i Melby august 23. En spændende dag med en grundig gennemgang af arbejdet på Lerbjerggård og efterfølgende hyggede vi os med medbragt mad og snak i solen

Medlemsmøde med Franciska d 21.09.23.

Medlemsmøde med besøg af Jonas Jensen fra ”Gode Penge”: Money Maker 05.10.23. En oplysende gennemgang af bankernes pengeskabelse og en god aften med brætspil og højt humør.

Opstillingsmøde EP-kandidater d. 26.10.23.

Bestyrelsens sammensætning undervejs:

Bestyrelsen har i perioder kun har haft tre aktive medlemmer hvor vi kunne være 10. Derfor har vi åbnet op for at flere medlemmer har mulighed for at være en del af bestyrelsen, selvom man ikke er medlem af kommuneforeningernes bestyrelser.

Planer om sammenlægning kommuneforeninger: Sammenlægning af Rudersdal med Allerød og Hørsholm-Fredensborg med Hillerød opstartes eller videreføres i januar 23.

Der er gennemført oprydningsarbejde med nedlæggelse eller sammenlægning af af lokale hjemmesider og facebookgrupper.

Vi har flere kommuner uden kommuneforeninger, herunder Frederikssund og Gribskov. Gribskov er drøftet sammenlagt med enten Halsnæs eller Helsingør

Bankforbindelse ændring: Efter længere forløb, hvor landsdækkende aftaler med Merkur er forsøgt gennemført, har storkredsen valgt fremover at samarbejde med Nykredit. Dette kan kun lade sig gøre fordi vores kasserer er medlem hos Nykredit.

Efterfølgende har Hørsholm-Fredensborg og Halsnæs overført deres bankaktiviteter til storkredsens konto samme sted.

Medlemsmidler fra sekretariatet overføres nu til storkredsene i stedet for til lokalforeningerne og midlerne fordeles derfra videre til kommuneforeningerne.

Hvervning:

Materiale til events: Storkredsen/Allon Hein Sørensen har udarbejdet en hvervningsfolder til brug ved events. Storkredsen bestilte ialt 10.000 eksemplarer som er fordelt imellem kommuneforeningerne. Vi har tilstræbt at deltage på tværs af kommuneforeningernes events.

EP-valg: Vores to lokale EP-kandidater har trukket sig og vi støtter kandidater fra den landsdækkende liste som koordineres centralt fra.

HB: Vores nuværende delegerede, Simon, har efterlyst flere kandidater til HB (hvilket er lykkedes så vi nu har 3 kandidater i år!)

Nye landsdækkende aktiviteter:

Der er oprettet en velkomstgruppe med 4 personer i, på tværs af landet. Gruppen tager kontakt til nye medlemmer, byder dem velkommen og baner vejen for deres muligheder for at være aktiv i Alternativet. Vi har en repræsentant i gruppen (Mariane) her fra Nordsjælland.

Folketingsgruppen leverer stof til digitale politisk tænkeboksmøder hvor storkredsene kan sikre formøder med debat af emnerne.

Nationalt kandidatudvalg etableret med henblik på at sikre opstilling af kandidater alle valg, bedst mulige forberedelse af kandidaterne, effektive valgforløb, herunder mulighed for opstilling af kandidater til KV også i kommuner uden kommuneforening.

Opbygning af nyt system, interessenetværk, med faggrupper og evt. fagråd etableret ud fra medlemmers egne registreringer på AlleOs.

Et uformelt netværk imellem storkredsenes bestyrelser, sideløbende med formelle møder i LOS (Lokale og storkredse), er startet, men p. t ikke aktivt.

Der er opstartet nyt forløb med fokus på revidering af Alternativets vedtægter. Forløbet blev løbet i gang med et halvårs-landsmøde d 16.11.23. Derefter er der gennemført flere digitale OrLa’er og PoLa’er og 2 høringsmøder på Dialog af henholdsvis det organisatoriske og det politiske ben. Der forventes afsluttet med debat og afstemning af forslag om vedtægtsændringer på kommende Landsmøde i maj måned.